Cuneiform Tablet TC 1 49
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-be-lim-ma a-na pu-šu-ke-en₆ PUZUR₄-ša-tu-e ḫu-ra-ṣa-nim ù ma-nu-ki-a-šur qí-bi-ma šu-ma É kà-ri-im bé-tám i-ta-<big_gap> É-ti lá ta-<gap>-<gap>-a i-na KÙ.BABBAR-pì-a a-šar dam-qú-ma li-qé-a-ma id-a šu-ma i ḫa-bu-lu-tí-a ma-ma-an KÙ.BABBAR i-ša-qá-lá-ku-nu-tí ṭup-pí-a pí-te₉-a-ma a ma-lá ṭup-pí-šu KÙ.BABBAR ù ṣí-ba-sú ša-áš-qí-lá-šu qá-ta-ta KÙ.BABBAR ša ub-lá-ni li-is-ni-qá-ku-nu-tí-ma i ku-nu-ki-ku-nu ku-un-kà-ma u₄-ma-kál lá i-sà-ḫu-ur ṭur₄-da-ni-šu šu-ma KÙ.BABBAR tù-uš-ta-áš-qí-lá ma-nu-um-ki-{d}a-šur iš-ti me-ra um-mì-a-nim ke-nim ṭá-ḫi-a-šu li-tal-kam a-ḫu-ú-a a-tù-nu a té-er-tí-a iḫ-da